Diari Oficial de la Generalitat Valenciana


Sumari del DOGV 6752, del 12-04-2012 (2012/3361)

Aprovació definitiva de la modificació del programa d'actuació integrada i projecte d'urbanització del sector 4 del Pla General d'Ordenació Urbana.
---------------------------------------------------------------------------------------------------------------------------------------------------

### Dades del document

Número de DOGV
:   6752

Data del DOGV
:   12-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3361


Data del document
:   02-02-2012

Organisme emissor
:   Ajuntament de Benijofar

Tipus de document
:   Anunci

Descriptors 

:   * Benijófar
    * pla d'urbanisme
    * administració local

Aprovació definitiva de la modificació del programa d'actuació integrada i projecte d'urbanització del sector 4 del Pla General d'Ordenació Urbana.  
 [2012/3361]  
El Ple de l'Ajuntament de Benijófar, en sessió ordinària celebrada el 25 d'octubre de 2011, va acordar l'aprovació definitiva de l'expedient de modificació del programa d'actuació integrada i projecte d'urbanització del sector 4 del PGOU de Benijófar, del tenor literal següent:  
  
«4.Aprovació, si és procedent, de proposta de l'Alcaldia, d'aprovació definitiva d'expedient de modificació de programa d'actuació integrada i projecte d'urbanització del sector-4 del PGOU de Benijófar.  
  
L'alcalde eleva al Ple la següent proposta d'acord:  
Aprovació definitiva de l'expedient de modificació del programa d'actuació integrada i projecte d'urbanització del sector 4 del Pla General d'Ordenació Urbana de Benijófar.  
Luis Rodríguez Pérez, alcalde president de l'Ajuntament de Benijófar, en relació amb l'expedient tramitat sobre aprovació definitiva de l'expedient de modificació del programa d'actuació integrada i projecte d'urbanització del sector 4 del Pla General d'Ordenació Urbana de Benijófar, eleva al Ple de l'Ajuntament la següent proposta de resolució:   
  
I. Antecedents  
I.1. Amb data 9 de juliol de 2009 per l'urbanitzador del sector 4 del PGOU es va presentar proposta de modificació del PDAI i PU.   
I.2. Mitjançant Acord plenari de 7 d'abril de 2010 es va resoldre l'inici de l'expedient de modificació del PDAI.   
I.3. Amb data 18 de juny de 2010 (RE núm. 1599), es presenta per l'urbanitzador proposta de modificació del PDAI i annex del PU. A la vista de la referida proposta pels professionals que exercien les funcions de consultoria i assistència tècnica en matèria d'urbanisme es van emetre sengles informes amb data 22 de novembre de 2010 i 28 de desembre de 2010 que es troben en l'expedient administratiu.  
I.4. Amb data 3 de gener de 2011 (RE núm. 3) per l'urbanitzador es presenta annex del PU en els termes interessats en els informes tècnics anteriorment esmentats. Així mateix, amb data 20 de gener de 2011 (RE núm. 138), es presenten per l'urbanitzador fitxes modificades que es corresponen amb el compte de liquidació provisional de les unitats d'execució del sector 4.   
A la vista de la documentació aportada per l'urbanitzador s'emeten sengles informes tècnics que donen lloc al Decret d'Alcaldia número 63/2011, sobre esmena de deficiències de l'annex del PU, de data 21 de gener de 2011.  
Estan units a l'expedient administratiu escrit de 27 de gener de 2011 (RE núm. 208) de l'urbanitzador sobre continuació de l'expedient administratiu de modificació del PDAI i informe tècnic de 2 de febrer de 2011.   
I.5. Es presenta al·legació d'Eduardo Medina Correcher, en nom i representació de Francisca Ortuño Hernández de 25 de febrer de 2011 (RE núm. 532), per la qual sol·licita la declaració de nul·litat del procediment de modificació del PDAI, així com al·legacions addicionals sobre el pagament en sòl de quotes d'urbanització per mitjà de la venda a l'urbanitzador en escriptura pública de 29 d'abril de 2008.  
I.6. Es remet escrit de la Direcció Territorial d'Urbanisme d'Alacant que va tindre entrada el 4 de març de 2011 (RE 594) sobre aplicació de la LUV i el ROGTU a la modificació del PDAI del sector 4.   
I.7. S'emet informe jurídic de 12 de maig de 2011 que està unit a l'expedient administratiu subscrit pel llavors despatx professional que tenia a càrrec seu la consultoria i assessoria jurídica municipal.   
  
I.8. Per Decret d'Alcaldia número 470/2011, de 16 de maig de 2011, per la qual esmena l'expedient administratiu de modificació de PDAI del sector 4, amb declaració de conservació dels actes de tràmit dictats fins al dia de hui.   
Se sol·licita a l'urbanitzador la publicació d'edictes de la proposta de modificació.  
  
I.9. La publicació que es va efectuar per mitjà d'edictes (DOGV de 27.05.2011 núm. 6530 i periòdic de gran difusió en la província de data 25 de maig de 2011).  
I.10. Es va presentar escrit de l'urbanitzador el 12 de juliol de 2011 (RE núm. 1962) pel qual dóna complida resposta a les al·legacions efectuades de contrari per Francisca Ortuño Hernández en el seu escrit de 25 de febrer de 2011, al qual adjunta document privat de 28 d'abril de 2008 subscrit amb l'al·legant.   
I.11. Es va emetre un informe pels servicis jurídics municipals amb data 26 de setembre de 2011, el qual trascrit literalment diu el següent:  
  
"(...)  
Informe   
Primer. Es reproduïxen els fonaments jurídics que es ressenyen en l'informe jurídic de 12 de maig de 2011, que es donen per reproduïts per motius d'economia processal.   
Segon. La proposta de modificació del PDAI del sector 4 del PGOU de Benijófar té la seua justificació en els articles 37 i 58 de la Llei Urbanística Valenciana en relació a l'article 122 del ROGTU.   
Tercer. És procedent desestimar l'al·legació efectuada en el tràmit d'informació pública per Francisca Ortuño Hernández, pels motius següents:  
a) Atés que ha perdut virtualitat l'al·legació relativa a la legislació aplicable a la modificació del PDAI, en haver-se esmenat durant la tramitació de l'expedient.  
b) I quant a les qüestions relatives al pagament de les quotes d'urbanització i l'execució de la urbanització, estes, per molt importants que pogueren ser per a la senyora Ortuño Hernández no són objecte del present procediment de modificació del PDAI.   
c) La modificació del PDAI troba el seu fonament últim en l'Acord plenari de 7 d'abril de 2010, on s'expliciten els motius i s'acorda la incoació de l'expedient administratiu de modificació del programa.  
  
Quart. Per tot allò que s'ha exposat, no hi ha inconvenient legal a la vista del referit informe jurídic i de la legislació ressenyada per a elevar al Ple de la corporació proposta per a aprovar la modificació del programa d'actuació integrada del sector 4 del PGOU i de l'annex del projecte d'urbanització redactats per l'urbanitzador i que van ser objecte d'informe dels servicis tècnics municipals amb data 2 de febrer de 2011.   
  
És tot el que tinc el deure legal d'informar a Benijófar, a 26 de setembre de 2011."  
  
II. Fonaments de dret  
II.1. Conforme establixen els articles 37 i 58 de la Llei Urbanística Valenciana en relació a l'article 122 del ROGTU, la proposta de modificació del PAI del sector 4 del PGOU de Benijófar, té la seua justificació estos.   
II.2. Els articles 202 i 217 de la LCSP disposen que s'exigisquen, en tot cas, a l'urbanitzador l'acreditació dels motius justificatius de la modificació proposada, així com l'elaboració de la documentació tècnica que siga el seu suport.   
II.3. Sotmés a informació pública l'expedient de referència, d'acord amb el que disposa l'article 132 i 134 de la LUV, correspon la seua aprovació definitiva al Ple de l'Ajuntament, atenent el que establix l'informe jurídic de data 12 de maig de 2011.   
Per tot el que antecedix es formula la següent:  
Proposta de resolució:  
Primer. Aprovar definitivament la modificació del programa d'actuació integrada i projecte d'urbanització del sector 4 del Pla General d'Ordenació Urbana de Benijófar, tramitat a instància de la mercantil Bernadagolf, SL, amb CIF V67933320 i domicili social a l'avinguda del Port, núm. 15, 03149 Guardamar del Segura (Alacant).   
Segon. Remetre l'acord d'aprovació definitiva a la Conselleria d'Infraestructures, Territori i Medi Ambient.  
Tercer. Notificar als que consten com a interessats en el procediment.   
Quart. Publicar l'acord present en el Diari Oficial de la Comunitat Valenciana; així mateix, se n'inserirà un anunci en els diaris oficials de gran difusió en la província.   
  
Cinqué. Facultar l'alcalde president, tan àmpliament com en dret calga i siga procedent, per al compliment i efectivitat d'estos acords.»  
  
  
Contra el present acord, que posa fi a la via administrativa, d'acord amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar recurs contenciós administratiu davant del Jutjat Contenciós Administratiu d'Elx, en el termini de dos mesos a comptar de l'endemà de la recepció de la present notificació, de conformitat amb el que establixen els articles 8, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Alternativament, es podrà interposar potestativament recurs de reposició davant de l'òrgan que va dictar l'acte, en el termini d'un mes comptat també des de l'endemà del dia en què tinga lloc la seua notificació (articles 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú), sense que l'elecció d'este recurs administratiu impedisca interposar posteriorment recurs contenciós administratiu contra l'acte que el resolga, i sense perjuí que es puga exercitar, si és el cas, qualsevol altre que s'estime procedent.  
  
  
Benijófar, 2 de febrer de 2012.- L'alcalde president: Luis Rodríguez Pérez.